钦定古今图书集成/明伦汇编/闺媛典/第025卷 > 车以遵母罗氏
## 钦定古今图书集成/明伦汇编/闺媛典/第025卷 > 车以遵母罗氏

按《宝庆府志》：“罗氏，金陵人。邵阳车以遵生母，大参任
南祠部郎。侧室奉姑王，甘旨必手调以进。中夜候寝
息，闻鼾声乃离侧。仲子以遴，三岁失恃，抚视如己出。
大参年六十告归，养氏助内，出入唯谨，三党奉为闺
范。课子严戒，无好名妄争得失，但学古明道则无失
耳。年六十，忽命治衾服，端坐而逝。”